Suriya raketasi Isroilda to‘y mehmonlarini qo‘rqitib yubordi (video)

Suriyadan Isroilga otilgan raketalardan biri to‘y mehmonlarini qo‘rqitib yubordi. Voqea aks etgan video YouTube’ga joylashtirilgan, deb yozadi “RIA Novosti”.

Videoda dastlab havo trevogasi signali yangragani, keyin esa osmonda raketa paydo bo‘lganini ko‘rish mumkin. Kelin-kuyov va mehmonlar to‘y joyini shoshilinch tark etgan.
10-may, payshanba kuni Eronning Suriyadagi kuchlari Isroilning Golan tepaliklaridagi marralariga qarata 20 ga yaqin raketa uchirgan. Bunga javoban Isroil harbiy-havo kuchlari Suriyadagi o‘nlab harbiy obyektlarga zarba bergan.